Document ID: 31992R2655

NEUVOSTON ASETUS (ETY) N:o 2655/92,
annettu 8 päivänä syyskuuta 1992,
TIR-carnet'ihin merkittyjen tavaroiden kansainvälistä kuljetusta koskevan menettelyn (TIR-yleissopimus) käytön rajoittamisesta kahden Euroopan talousyhteisön alueella sijaitsevan paikan välisten, Serbian ja Montenegron tasavaltojen alueen kautta tapahtuvien tavaralähetysten osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
neuvostossa kokoontuneiden jäsenvaltioiden hallitusten edustajien 1 päivänä kesäkuuta 1992 tehdyllä päätöksellä 92/285/EHTY () kielletään Euroopan hiili- ja teräsyhteisön ja Serbian ja Montenegron tasavaltojen välinen kauppa,
neuvoston 1 päivänä kesäkuuta 1992 antamalla asetuksella (ETY) N:o 1432/92 () kielletään Euroopan talousyhteisön ja Serbian ja Montenegron tasavaltojen välinen kauppa,
on äärimmäisen tärkeää varmistaa Serbian ja Montenegron tasavaltoja koskevan kauppasulun tehokas soveltaminen,
näiden tasavaltojen kautta tapahtuva TIR-carnet'ihin merkittyjen tavaroiden kansainvälistä kuljetusta koskevan menettelyn (TIR-yleissopimus) mukainen kauttakulku aiheuttaa suuren vaaran tavaroiden päätymisestä sellaiseen määräpaikkaan, joka on kauppasulun kieltojen vastainen, jollei kyseistä kuljetusmenettelyä käytetä yhdessä asetuksella (ETY) N:o 222/77 () säädetyn yhteisön passitusmenettelyn tai 20 päivänä toukokuuta 1987 tehdyllä ETY-EFTA-sopimuksella () määrätyn yhteisen passitusmenettelyn kanssa,
Serbian ja Montenegron tasavaltoja koskevan kauppasulun kiertämisten välttämiseksi on tarpeen rajoittaa TIR-menettelyn käyttö kyseisten tasavaltojen alueen kautta tapahtuvien yhteisön sisäisten tavaralähetysten osalta tapauksiin, joissa sovelletaan yhteisön passitusmenettelyä tai yhteistä passitusmenettelyä, ja
tämä rajoitus on sopusoinnussa TIR-yleissopimuksen kanssa, jonka 47 artiklassa määrätään, ettei se estä muun muassa yleiseen turvallisuuteen perustuvien rajoitusten soveltamista,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 222/77 7 artiklassa säädetään, TIR-carnet'ihin merkittyjen tavaroiden kansainvälistä kuljetusta koskevaa menettelyä (TIR-yleissopimus) voidaan käyttää kahden Euroopan talousyhteisön alueella sijaitsevan paikan välisten, Serbian ja Montenegron tasavaltojen alueen kautta tapahtuvien tavaralähetysten osalta ainoastaan, jos kyseiset tavaralähetykset tapahtuvat asetuksella (ETY) N:o 222/77 säädetyn yhteisön passitusmenettelyn tai 20 päivänä toukokuuta 1987 tehdyllä ETY-EFTA-sopimuksella määrätyn yhteisen passitusmenettelyn mukaisesti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä syyskuuta 1992.

Labels: 10
8
18
5